**Ministru kabineta noteikumu projekta „Par Saprašanās memorandu par Eiropas izcilības centra cīņai ar hibrīdo apdraudējumu izveidošanu”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Māra Kučinska vadītā Ministru kabineta iecerēto darbību 83.1. punkts: “Sniegsim ieguldījumu Eiropas un globālajā drošībā, piedaloties un atbalstot cīņu ar terorismu, novēršot hibrīdo apdraudējumu, stiprinot robežu drošību, kiberdrošību un stratēģiskās komunikācijas jomas. Stiprināsim Eiropas Savienības un NATO sadarbību minētajās jomās.”2015. gada 26. novembrī apstiprinātajā Nacionālās drošības koncepcijā tiek vērsta uzmanību uz hibrīdā apdraudējuma pieaugumu un nepieciešamību īstenot kompleksu un ilgtermiņa rīcību šī apdraudējuma mazināšanai un novēršanai. 2016. gada 24. maijā Ministru kabinetā apstiprinātajā Valsts aizsardzības koncepcijā tiek konstatēts asimetriskās karadarbības (hibrīdkara) elementu intensificēšanās un grūtības to identificēšanā.Savienības Augstās pārstāves ārlietu un drošības politikas jautājumos un Eiropas Komisijas (turpmāk – EK) 2016. gada 6. aprīlī pieņemtais kopīgais paziņojums Eiropas Parlamentam un Padomei par ES rīcību cīņai ar hibrīddraudiem „Kopīgs regulējums hibrīddraudu apkarošanai – Eiropas Savienības reakcija”, kas aicina nodibināt izcilības centru hibrīdā apdraudējuma novēršanai.Eiropadomes priekšsēdētāja, ES Komisijas prezidenta un Ziemeļatlantijas līguma organizācijas (turpmāk – NATO) ģenerālsekretāra 2016. gada 8. jūlija kopīgā deklarācija paredz pastiprināt ES un NATO sadarbību cīņai pret hibrīdo apdraudējumu. NATO ārlietu ministru sanāksmē 2016. gada 6. – 7. decembrī un Eiropadomē 2016. gada 15. – 16. decembrī tika apstiprināti 42 praktiskās sadarbības priekšlikumi deklarācijas ieviešanai, tai skaitā, ES un NATO dalībvalstu iesaistīšanās un atbalsts Eiropas Centra cīņai ar hibrīdo apdraudējumu izveidošanā un darbībā. 2017. gada 28. februārī Ministru kabinetā apstiprinātajā Latvijas Republikas nacionālajā pozīcijā Nr.1 "Eiropas Savienības sadarbība drošības un aizsardzības jomā" tika noteikts, ka Latvija atbalsta Eiropas centra cīņai ar hibrīdo apdraudējumu (Somijā) izveidi un ir gatava turpmāk iesaistīties tā darbā, lai stiprinātu hibrīdā apdraudējuma apzināšanu un analīzi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Hibrīdajam apdraudējumam tiek pievērsta aizvien lielāka uzmanība ES un NATO ietvaros, t.sk. attīstot praktiskus sadarbības mehānismus tā apzināšanai, novēršanai un pārvarēšanai un noturības stiprināšanai. Arī Latvija līdz šim ir aktīvi uzsvērusi nepieciešamību uzlabot starptautisko sadarbību cīņai ar hibrīdo apdraudējumu. Viens no būtiskākajiem cīņas ar hibrīdo apdraudējumu aspektiem ir tā identificēšana un analīze. Tas prasa intensificēt starptautisko sadarbību un attīstīt analīzi, lai stiprinātu valstu spējas savlaicīgi un efektīvi vērsties pret hibrīdo apdraudējumu. Savienības Augstās pārstāves ārlietu un drošības politikas jautājumos un EK „Kopīgajā regulējumā hibrīddraudu apkarošanai – Eiropas Savienības reakcija” rosināja izveidot daudznacionālu institūtu vai institūtu tīklu, kas nodarbotos ar hibrīdā apdraudējuma izpēti, jaunu pieeju koncepciju un tehnoloģiju izstrādāšanu dalībvalstu noturības veidošanai un attīstīšanai pret hibrīdo apdraudējumu. Tāpat centrs izstrādātu programmas pētniecības veicināšanai un rīkotu pasākumus, kas ļautu rast praktiskus risinājumus hibrīdā apdraudējuma novēršanai un mazināšanai. Centra ietvaros darbotos daudznacionāli starpnozaru eksperti, kas pārstāv civilo un militāro, kā arī privāto un akadēmisko sektoru. Centrs sadarbotos ar esošajiem ES un NATO izcilības centriem, lai izmantotu tās atziņas par hibrīdo apdraudējumu, kuras gūtas kiberaizsardzības, stratēģiskās komunikācijas, civilmilitārās sadarbības, enerģētikas un krīzes situāciju reaģēšanas jomās.Somija ierosināja izcilības centru izveidot Helsinkos, pieaicinot ES un NATO dalībvalstis. 2016. gada 20. decembrī Somijas premjerministra birojs (par hibrīdo apdraudējumu koordinējošā institūcija Somijā) rīkoja sanāksmi ES un NATO dalībvalstu pārstāvjiem, kuras laikā tika parakstīta Nodoma vēstule par centra nodibināšanu. To parakstīja arī Latvija, apliecinot atbalstu centra izveidošanai. Sadarbībā ar centra nodibināšanā ieinteresētajām valstīm tika izstrādāts Saprašanās memoranda projekts par Eiropas izcilības centra cīņai ar hibrīdo apdraudējumu izveidošanu. 2017. gada 11. aprīlī paredzēta Saprašanās memoranda parakstīšana Helsinkos.Saprašanās memorands nosaka centra juridisko statusu, darbības mērķi un principus, struktūru, resursus darbības nodrošināšanai, pievienošanās un izstāšanās noteikumus. Centrs veiks izpēti un analīzi par hibrīdo apdraudējumu un cīņu pret to, organizēs apmācības, seminārus, informatīvus pasākumus, sadarbojoties ar ES, NATO, dažādu jomu ekspertiem. Dalībvalstīm būs jāveic ikgadējās iemaksas, kuru apmēru noteiks Vadības padome, kas sastāvēs no dalībvalstu pārstāvjiem. Tāpat tiek paredzēta iespēja sniegt ieguldījumu centra darbībā, nosūtot personālu. Latvijai dalība centrā ļautu piedalīties tā analīzes, apmācību un instrumentu izstrādes darbā, kas sniegtu atbalstu arī darbam ar hibrīdo apdraudējumu nacionālā līmenī un ļautu veidot izpratni par hibrīdo apdraudējumu arī ES līmenī.  |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Saprašanās memoranda parakstīšana paredzēta 2017. gada 11. aprīlī Helsinkos, Somijā, tādēļ noteikumu projekts tiek virzīts steidzamības kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (euro) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 70 000 | 70 000 | 70 000 |
| 2.1. valsts pamatbudžets | 0 | 0 | 70 000 | 70 000 | 70 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -70 000  | -70 000 | -70 000 |
| 3.1. valsts pamatbudžets | 0 | 0 | -70 000 | -70 000 | -70 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ikgadējā dalības maksa – 70 000 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrijai precizēt un palielināt Ārlietu ministrijas 2018. gada un turpmāko gadu budžeta bāzes izdevumus 70 000 *euro* apmērā programmā 02.00.00 “Iemaksas starptautiskajās organizācijās”, lai nodrošinātu dalības maksu Eiropas izcilības centrā cīņai ar hibrīdo apdraudējumu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV., V., VI. sadaļa – projekts šīs jomas neskar.

Ārlietu ministra vietā –

Izglītības un zinātnes ministrs Kārlis Šadurskis

Vīza: Valsts sekretārs Andrejs Pildegovičs

Zemdega, 67016378

rita.zemdega@mfa.gov.lv

Pelnēns, 67016323

gatis.pelnens@mfa.gov.lv